Иван Бунин
Полунощ

Превод от руски: Петър Велчев, 2008

chitanka.info

Ноември. Влажна полунощ. Градче,

от тебешир по-бяло, под луната

скърби — без отговор е тишината.

С тържествен шум прибоят се влече.

И мокър флаг едва-едва се мята.

Покой. Не трепва лист, нито дръвче.

Луната прежда от мъгли тъче

и стъклен блясък лее по земята.

А край брега по-страшен е шумът.

По-мрачна — светлината, по-печална.

Вълни връхлитат плажната къпалня.

Далеч в морето сиви бездни спят.

А тук скали — от пяната солени —

лъщят като задрямали тюлени.

1909

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.